കര്ഷകര് മരിച്ച സംഭവം: പ്രിയങ്ക ഗാന്ധിയെ തടഞ്ഞ് യുപി പോലീസ് ലക്നോ: ഉത്തര്പ്രദേശില് കര്ഷക പ്രതിഷേധത്തിനിടയിലേക്കു കേന്ദ്രമന്ത്രിയുടെ വാഹനവ്യൂഹം ഇടിച്ചുകയറി എട്ടു പേര് മരിച്ച ലഖിംപൂരിലേക്ക് പോകാനൊരുങ്ങിയ എഐസിസി ജനറല് സെക്രട്ടറി പ്രിയങ്ക ഗാന്ധിയെ പോലീസ് തടഞ്ഞു. ലക്നോവിലാണ് പ്രിയങ്കയെ യുപി പോലീസ് തടഞ്ഞത്.മരിച്ച കര്ഷകരുടെ കുടുംബാംഗങ്ങളെ കാണാനാണ് പ്രിയങ്ക പുറപ്പെട്ടത്. ഇതോടെ ലഖിംപൂരിലേക്ക് നടന്നു പോകുമെന്ന് പ്രിയങ്ക പറഞ്ഞു. ബിഎസ്പി നേതാക്കളെയും ലഖിംപുര് ഖേരിയിലേക്ക് പോകുന്നതില് നിന്ന് യുപി പൊലീസ് തടഞ്ഞിരുന്നു. ഉത്തര്പ്രദേശിലെ ലഖിംപൂര് ഖേരിയില് മന്ത്രിമാര്ക്കെതിരെ നടന്ന പ്രതിഷേധത്തിലേക്ക് വാഹനം ഓടിച്ച് കയറ്റിയ സംഭവത്തില് നാല് കര്ഷകര് ഉള്പ്പെടെ 8 പേരാണ് കൊല്ലപ്പെട്ടത്. നാല് കര്ഷകര് ഉള്പ്പെടെ 8 പേരാണ് മരിച്ചതെന്നാണ് ജില്ലാ മജിസ്ട്രേറ്റ് സ്ഥിരീകരിച്ചു. ലഖിംപുര് ഖേരി സംഭവത്തില് പ്രതിഷേധിച്ച് കര്ഷകര് ഇന്ന് രാജ്യവ്യാപക പ്രതിഷേധം നടത്തുകയാണ്. കളക്ട്രേറ്റുകള് വളഞ്ഞുള്ള സമരത്തിന് സംയുക്ത കിസാന് മോര്ച്ച ആഹ്വാനം നല്കിയിട്ടുണ്ട്. ഉച്ചയ്ക്ക് 12 മണി മുതല് 1 മണിവരെ കളക്ട്രേറ്റ് വളയാനാണ് ആഹ്വാനം.The post കര്ഷകര് മരിച്ച സംഭവം: പ്രിയങ്ക ഗാന്ധിയെ തടഞ്ഞ് യുപി പോലീസ് first appeared on MalayalamExpressOnline.